section_heading: Razgovor s Polusom
paragraph_text: Razoružavajući argumentima Polusa, Sokrat pokazuje da on nema usađene prave vrijednosti dokazujući to na primjeru Arhelaja koji je bio rob, a uzdigao se do kralja. Polus iznosi tezu da su oni koji čine nepravdu sretniji od pravednika ako ne budu uhvaćeni, no Sokrat se tome žustro protivi smatrajući da su oni koji manipuliraju zapravo najnesretniji. Tako možemo iščitati da Sokrat u ovom dijalogu zna iza čega stoji i stoga to pokušava dokazati, kazavši: „ti si govorio za Arhelaja da je sretan zato što je usprkos svim odvratnim zločinima izbjegao kaznu, a ja sam bio suprotnog mišljenja... da je onaj koji čini nepravdu uvijek nesretniji od svoje žrtve... Nisam li ovo tvrdio?“ (479e).